**Hideki Sayco** (西城 秀樹, *Sayco Hideki*?, 13 aprel 1955, Hiroşima, Hiroşima prefekturası, Yaponiya – 16 may 2018, Yokohama) və ya doğum adı ilə **Tatsuo Kimoto** (木本 龍雄, *Kimoto Tatsuo*?) – Yaponiya müğənnisi və aktyoru. 1970-ci illərdə Yaponiyanın ulduz müğənnilərindən biri olmuşdur. Village People qrupunun *"Y.M.C.A."* mahnısının yapon versiyasını oxumasına görə tanınır.

Həyatı və karyerası
-------------------

1955-ci ildə Yaponiyanın Hiroşima şəhərində doğulmuşdur. 1972-ci ildə müğənni kimi debüt etmiş və gənclər arasında populyarlaşmışdır. 1970-ci illərdə oxuduğu *"Kizudarake no Laura"* (1974), *"Boomerang Street"* (1977) və *"Young Man"* mahnıları (1979) hit olmuşdur. Hiromi Qo və Qoro Noquçi ilə birlikdə "Yeni böyük üçlük" (*Şin Qosanke*) ləqəbini qazanmışdır.

Sayco 1980-ci illərdə Asiya ölkələrində çıxış etməyə başlamış, Sinqapur və Honkonq kimi xarici ölkələrdə fanat kütləsi toplamışdır. Həmin dövrdə Cənubi Koreyada yapon dilində ictimai performanslara icazə verilməsə də, 1988-ci ildəki Yay Olimpiya Oyunlarında ərəfəsində Koreyada bir tədbirdə çıxış etmişdir. 1998-ci ildə Yaponiya ilə Çin arasında dostluq müqaviləsinin imzalanmasının 20 illiyini qeyd etmək üçün Çinə səfər etmiş və Böyük Çin səddinin qabağında çıxış etmiş ilk yapon olmuşdur.

1974–1975-ci illərdə yayımlanmış "Kantaro Terauçinin ailəsi" serialında çıxış etmişdir. Onun manqa əsasında çəkilmiş "Sevgi və dürüstlük" filmi gəlir baxımından böyük uğur qazanmışdır. 1990–1992-ci illərdə yayımlanmış *"Chibi Maruko-chan"* anime serialının ikinci bağlanış mahnısı olan *"Hashire Shoujiki-mono"* (走れ正直者?, hərf. "Qaç, dürüst adam") mahnısını ifa etmişdir.

### Ölümü

Sayco 2003 və 2011-ci illərdə insult keçirmiş, nəticədə, nitq qabiliyyəti pozulmuşdur. Buna baxmayaraq, karyerasına davam etmişdir. Sağalmaq üçün reabilitasiya proqramlarına qatılmışdır. Son performansı 2018-ci ilin aprelində baş tutmuşdur. 25 aprel 2018-ci ildə evində huşunu itirmiş vəziyyətdə tapılmış və Kanaqava prefekturasının Yokohama şəhərində yerləşən bir xəstəxanaya aparılmışdır. 16 may 2018-ci ildə ürək çatışmazlığı səbəbilə ölmüşdür.

Şəxsi həyatı
------------

Miki Makihara ilə evlənmişdir. 2011-ci ildə baş vermiş Tohoku zəlzələsindən sonra zərərçəkənlər üçün xeyriyyə kampaniyasında iştirak etmişdir. Hobbi kimi bağbanlıqla məşğul olurdu.

İstinadlar
----------

1. 1 2 3 4 5 6  "Japanese singer Hideki Saijo, known for cover song of 'Y.M.C.A.' dies at 63". The Japan Times (ingiliscə). 17 may 2018. İstifadə tarixi: 22 yanvar 2024.
2. 1 2 3  "Renowned singer, actor Hideki Saijo passes away at 63". The Mainichi (ingiliscə). 17 may 2018. İstifadə tarixi: 22 yanvar 2024.
3. 1 2 3 4  "Death of Showa icon Hideki Saijo, 'artist with special depth,' shakes Japan". The Mainichi (ingiliscə). 18 may 2018. İstifadə tarixi: 22 yanvar 2024.
4. ↑  "Japanese singer Hideki Saijo dies of heart failure". Straits Times (ingiliscə). 17 may 2018. İstifadə tarixi: 22 yanvar 2024.
5. ↑  "In Photos: The celebrated life of beloved singer, actor Hideki Saijo". The Mainichi (ingiliscə). 17 may 2018. İstifadə tarixi: 22 yanvar 2024.

Xarici keçidlər
---------------

* Hideko Sayco Oricon saytında

|  |  |
| --- | --- |
|  Bu şablona bax   Foto, video və audio | Apple Music · Deezer · Google Play Music · Instagram · Last.fm · Spotify · Spotify · YouTube |
| Tematik saytlar | AllMovie · AllMusic · Anime News Network · Discogs · IMDb · MusicBrainz · Rate Your Music |
| Lüğətlər və ensiklopediyalar | Notable Names Database |
| Şəcərə və nekropolistika | WikiTree |
| Normativ yoxlama | CiNii: DA19742187 · ISNI: 000000040665999X · NDL: 00065520 · VIAF: 253757994 · WorldCat VIAF: 253757994 |